Z A P I S N I K

**1.** **konstituirajuće** sjednice Školskog odbora Gimnazije „Matija Mesić“ održane **6. rujna 2021.** godine s početkom u 12:15 sati u zgradi Gimnazije.

Nazočni: Andrijana Nemet-Kosijer, Kornelija Šebalj, Mirta Matanić i Robert Marić

Ostali nazočni: v. d. ravnatelja Ines Martinović i tajnica Beatris Bašić

Sukladno članku 27. Statuta Gimnazije „Matija Mesić“ prvu konstituirajuću sjednicu Školskog odbora sazvala je v. d. ravnatelja i predložila sljedeći

DNEVNI RED

1. Izvješće predsjedavatelja sjednice o imenovanim članovima Školskog odbora
2. Verificiranje mandata imenovanih članova Školskog odbora
3. Izbor predsjednika i zamjenika predsjednika Školskog odbora
4. Donošenje Odluke o mirovanju ugovora o radu na temelju zahtjeva zaposlenika Roberta Francema
5. Donošenje Odluke o raspisivanju natječaja za imenovanje ravnatelja škole
6. Razno

Predloženi dnevni red jednoglasno je prihvaćen.

**Ad 1.**

Školski odbor Gimnazije „Matija Mesić“ konstituiran je 1.09. 2017. godine. Budući da je četverogodišnji mandat svim članovim Školskog odbora istekao u kolovozu 2021. godine, sukladno Zakonu o odgoju i obrazovanju u osnovnoj i srednjoj školi i Statutu Gimnazije „Matija Mesić“, najmanje 30 dana prije isteka mandata pokrenut je i proveden postupak izbora novih članova Školskog odbora. Školski odbor ima 7 članova koje imenuje i razrješava:

- Nastavničko vijeće, dva člana iz reda nastavnika i stručnih suradnika

- Vijeće roditelja, jednog člana iz reda roditelja koji nije radnik škole

- osnivač, tri člana samostalno

Jednog člana Školskog odbora bira i razrješava radničko vijeće. Ako u školi nije utemeljeno radničko vijeće, predstavnika radnika biraju radnici škole tajnim i neposrednim glasovanjem.

Budući da je većina članova Školskog odbora izabrana na zakonom i Statutom, propisan način, osnivač još nije imenovao svoje predstavnike, Školski odbor se može konstituirati.

Provjereno je i utvrđeno da su za članove Školskog odbora izabrani i imenovani:

- iz reda nastavnika i stručnih suradnika na sjednici Nastavničkog vijeća 5.0. 2021. god.

**Andrijana Nemet-Kosijer i Mirta Matanić**

- iz reda roditelja na sjednici Vijeća roditelja 05.07. 2021. god.

**Robert Marić**

Skup radnika - na izborima održanim 24.08. 2021. god., za člana Školskog odbora izabrana je **Kornelija Šebalj**

**Ad 2. i 3.**

Nakon provjere i potvrde izabranih članova, prešlo se na izbor predsjednika i zamjenika predsjednika Školskog odbora. Prije izbora tajnica je nazočnima objasnila da Školski odbor sve odluke donosi većinom glasova ukupnog broja članova te da je način rada Školskog odbora propisan Statutom škole. Nakon toga, predloženo je da predsjednik bude netko od nastavnika škole radi bolje organizacije i pripremanja sjednica. Za predsjednicu Školskog odbora predložena je i izabrana **Andrijana Nemet-Kosijer**, a za zamjenicu predsjednice predložena je i izabrana **Kornelija Šebalj**. Za zapisničara predložena je i izabrana **Kornelija Šebalj**.

**Ad 4.**

Na temelju zahtjeva zaposlenika Roberta Francema o mirovanju ugovora o radu za vrijeme trajanja mandata ravnatelja u OŠ „Ivana Brlić Mažuranić“, Strizivojna, Školski odbor je jednoglasno prihvatio zahtjev i donio sljedeću

ODLUKU

o mirovanju ugovora o radu

1. Robertu Francemu**,** prof. filozofije i hrvatskog jezika i književnosti, imenovanom za ravnatelja Osnovne škole „Ivana Brlić Mažuranić“ Strizivojna, mirovat će ugovor o radu KLASA: 112-04/11-01/01, URBROJ: 2178/01-11-03-11-35, sklopljen 30. ožujka 2011. godine na neodređeno vrijeme na poslovima nastavnika hrvatskog jezika i filozofije.

Navedeni Ugovor o radu mirovat će dok imenovani obavlja poslove ravnatelja OŠ „Ivana Brlić Mažuranić“, Strizivojna.

2. Robert Francem,prof. filozofije i hrvatskog jezika i književnosti **,** ima pravo vratiti se na poslove nastavnika filozofije i hrvatskog jezika i književnosti nakon prestanka obavljanja poslova ravnatelja.

3. Ova odluka stupa na snagu danom donošenja, a primjenjuje se od 6. rujna 2021. godine.

**Ad 5.**

Sukladno odredbama Zakona o odgoju i obrazovanju u osnovnoj i srednjoj školi, Školski odbor raspisuje natječaj za izbor i imenovanje ravnatelja škole.

Odredbama Statuta Gimnazije „Matija Mesić“ propisano je da se natječaj raspisuje najkasnije 60 dana prije isteka mandata aktualnog ravnatelja. Nadalje, Statutom je propisan i način izbora i imenovanja ravnatelja te rokovi u kojima je to potrebno obaviti.

Ravnatelj je preminuo 29.11.2020., te je 8.12.2020. imenovana vršiteljica dužnosti ravnatelja Ines Martinović.

Slijedom iznesenog, a nakon kraće rasprave, članovi Školskog odbora jednoglasno su donijeli sljedeću

**ODLUKU**

o raspisivanju natječaja za imenovanje ravnatelja

Gimnazije „Matija Mesić“, Slavonski Brod

1. Raspisuje se natječaj za imenovanje ravnatelja Gimnazije „Matija Mesić“, Slavonski Brod.

2. Rok za podnošenje prijava kandidata na natječaj je 15 dana od dana objave natječaja.

3. Natječaj će se objaviti u Narodnim novinama i na mrežnim stranicama Gimnazije „Matija

Mesić“, sa sljedećim sadržajem:

Na temelju članka 40. stavak 1. Zakona o ustanovama (NN broj 76/93, 29/97, 47/99, 35/08, 127/19.), članka 127. stavak 4. Zakona o odgoju i obrazovanju u osnovnoj i srednjoj školi (NN broj 87/08, 86/09, 92/10, 105/10 - ispravak, 90/11, 16/12, 86/12, 94/13, 152/14, 7/17, 68/18, 98/19, 64/20) i članka 60. Statuta Gimnazije „Matija Mesić“, Slavonski Brod, Školski odbor raspisuje

**NATJEČAJ**

za imenovanje ravnatelja Gimnazije „Matija Mesić“

Ravnatelj škole mora sukladno članku 126. stavak 1. Zakona o odgoju i obrazovanju u osnovnoj i srednjoj školi ispunjavati sljedeće nužne uvjete:

1. završen studij odgovarajuće vrste za rad na radnom mjestu nastavnika ili stručnog suradnika u školskoj ustanovi u kojoj se imenuje za ravnatelja, a koji može biti:

* sveučilišni diplomski studij ili
* integrirani preddiplomski i diplomski sveučilišni studij ili
* specijalistički diplomski stručni studij

2. položen stručni ispit za nastavnika ili stručnog suradnika, izuzev u slučaju iz članka 157. stavaka 1. i 2. Zakona o odgoju i obrazovanju u osnovnoj i srednjoj školi

3. uvjete propisane člankom 106. Zakona o odgoju i obrazovanju u osnovnoj i srednjoj školi

4. najmanje 8 godina radnog iskustva u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje 5 godina na odgojno-obrazovnim poslovima u školskim ustanovama.

Dodatne kompetencije potrebne za ravnatelja koje se vrednuju u postupku imenovanja ravnatelja su: poznavanje stranog jezika, osnovne digitalne vještine i iskustvo rada na projektima.

Ravnatelj se imenuje na pet (5) godina.

Uz pisanu prijavu na natječaj, kandidati su obvezni priložiti u izvorniku ili ovjerenoj preslici sljedeću dokumentaciju:

* životopis
* diplomu, odnosno dokaz o stečenoj vrsti i stupnju stručne spreme
* dokaz o državljanstvu
* dokaz o položenom stručnom ispitu, odnosno dokaz da je osoba oslobođena obveze polaganja stručnog ispita
* dokaz o radnom iskustvu (potvrda ili elektronički zapis HZMO-a i potvrda školske ustanove o vrsti i trajanju poslova)
* uvjerenje nadležnog suda da se protiv kandidata ne vodi kazneni postupak glede zapreke za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (ne stariji od 30 dana od dana objave natječaja).

Uz prijavu na natječaj kandidati su uz potrebnu dokumentaciju dužni dostaviti program rada za mandatno razdoblje.

Dokazi o ispunjavanju dodatnih kompetencija, ako ih kandidati imaju, dostavljaju se u izvorniku ili ovjerenoj preslici, a dokazuju se na sljedeći način:

* poznavanje stranog jezika dokazuje se preslikom indeksa o završenom kolegiju stranog jezika, diplomom odnosno drugom ispravom o završenom studiju stranog jezika, uvjerenjem odnosno potvrdom ili drugom ispravom škole stranih jezika odnosno druge ovlaštene ustanove ili pravne osobe za edukaciju stranog jezika o završenom stranom jeziku te razini odnosno stupnju
* osnovne digitalne vještine dokazuju se potvrdom odnosno uvjerenjem ili drugom ispravom institucije, ustanove ili ovlaštene pravne osobe za edukaciju u području informacijskih znanosti o završenoj edukaciji stjecanja digitalnih vještina, odnosno diplomom ili drugom ispravom o završenom studiju iz područja informacijskih znanosti
* iskustvo rada na projektima dokazuje se potvrdom, uvjerenjem ili drugom ispravom o obavljanju poslova na projektu.

Kandidati koji se pozivaju na pravo prednosti sukladno članku 102. stavcima 1. – 3. Zakona o hrvatskim braniteljima iz Domovinskog rata i članovima njihovih obitelji (Narodne novine 121/17, 98/19, 84/21.), članku 48. f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 98/19.), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18, 32/20.) i članku 48. stavcima 1. – 3. Zakona o civilnim stradalnicima iz Domovinskog rata (Narodne novine broj 84/21.) dužne su u prijavi na javni natječaj priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Kandidati koji se pozivaju na pravo prednosti prema članku 48. stavcima 1. – 3. Zakona o civilnim stradalnicima iz Domovinskog rata (Narodne novine broj 84/21), trebaju dostaviti dokaze iz stavka 1. članka 49. ovoga zakona u svrhu ostvarivanja prava prednosti pri zapošljavanju i popunjavanju radnog mjesta.

Poveznica na internetsku stranicu Ministarstva hrvatskih branitelja:

https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf

Kandidati koji se pozivaju na pravo prednosti pri zapošljavanju u skladu s člankom 102. stavcima 1. – 3. Zakona o hrvatskim braniteljima iz Domovinskog rata i članovima njihovih obitelji trebaju dostaviti dokaze iz stavka 1. članka 103. ovoga zakona. Uz prijavu na natječaj dužne su priložiti, osim dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja:

Poveznica na internetsku stranicu Ministarstva hrvatskih branitelja:

https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf

Prijavom na natječaj kandidati daju privolu Gimnaziji „Matija Mesić“ za obradu osobnih podataka u skladu s propisima kojima je propisana zaštita osobnih podataka u svrhu provedbe natječajnog postupka i rezultata natječaja.

Rok za podnošenje prijava kandidata je 15 dana od dana objave natječaja u Narodnim novinama i na mrežnim stranicama Gimnazije „Matija Mesić“.

Urednom prijavom smatra se prijava koja sadrži sve podatke i priloge navedene u natječaju.

Nepotpune i nepravovremene prijave neće se razmatrati.

Osoba koja nije podnijela pravodobnu i urednu prijavu ili ne ispunjava formalne uvjete natječaja ne smatra se kandidatom.

Na natječaj se mogu javiti osobe oba spola.

O rezultatima natječaja kandidati će biti obaviješteni u roku od četrdeset i pet (45) dana od dana isteka roka za podnošenje prijava.

Prijave na natječaj s potrebnom dokumentacijom dostaviti na adresu:

Gimnazija „Matija Mesić“

Naselje Slavonija I br. 8

35000 Slavonski Brod

u zatvorenoj omotnici, s naznakom (Za natječaj za imenovanje ravnatelja - ne otvarati).

Predsjednica Školskog odbora:

Andrijana Nemet-Kosijer, prof.

**Ad 6.**

Nitko se nije javio pod ovom točkom.

Sjednica završena u 13:00 sati.

Zapisnik napisala: Predsjednica Školskog odbora:

Beatris Bašić, mag. iur. Andrijana Nemet-Kosijer, prof.

 V. d. ravnatelja:

 Ines Martinović, prof.